जनाब तारिक फ़तेह ने फरमाया कि तब अमेरिका के साथ पाकिस्तानी फौजियों की बड़ी गहरी दोस्ती थी। अतः पाकिस्तानी हुक्मरानों के अत्याचारों को पश्चिमी मीडिया ने जानबूझकर बाहर की दुनिया तक आने ही नहीं दिया। किन्तु जो लोग जान बचाकर यूरोप – इंग्लैंड ,जर्मनी ,कनाडा ,फ्रांस में जा बसे ,उनमें ये तारिक फतह जैसे दिल जले हजारों थे। उनके साथ हुए खौफनाक उत्पीड़न को वे इन विगत ३०-३५ सालों में भी नहीं भूल पाये। और भूल पाने की उम्मीद भी नहीं है।यही वजह जब भी दुनिया में कोई आतंकवादी हमला होता है या साम्प्रदायिक उन्माद जनित संघर्ष छिड़ता है तो ये भुक्तभोगी लोग उनकी दर्द भरी दास्ताँ सुनने का माद्दा रखते हैं। बाज मर्तबा पाकिस्तान में प्रगतिशील आवाम और खास तौर से हिन्दुओं का क्रमिक खात्मा व अकलियत की दुर्दशा का वर्णन करते हुए तारिक फतह भावुक हो उठते हैं। उनका यह आचरण महज श्मशान वैराग्य नहीं हो सकता । वे अपनी कनाडा में प्रकाशित कुछ पुस्तकों के संदर्भ भी कोड करते हैं। आज के हालात भी यह तस्दीक करते हैं कि तारिक फतह जो कुछ भारत में बोल रहे हैं ,वह उन्होंने अमेरिका पाकिस्तान ,इंग्लैंड और कनाडा में भी कई बार दुहराया है।यही वजह है कि उनपर कई बार असफल आतंकी हमले भी हुए हैं।